Jeric Gonzales

**Jeric Gonzales** (dilahirkan pada 7 Ogos 1992 di Calamba City, Laguna, Filipina) ialah seorang personaliti TV Filipina. Dia dikenali sebagai salah seorang pemenang musim kedua rancangan realiti, *Protégé*, sebuah pencarian *artista* berasaskan realiti, yang dicipta oleh GMA Network.

## Biografi

### Kehidupan awal dan permulaan karier
Jeric menjadi pelaku pembukaan bagi konsert David Pomeranz di Manila. Dia menyertai Ginoong Laguna 2012 dan diumumkan sebagai naib juara. Alden Richards juga menyertai pertandingan itu pada 2010 yang berhasil menjuarainya.

### 2012: ''Protégé''
Jeric diuji bakat secara dalam talian. Dia adalah seorang lulusan kejururawatan dari Calamba Doctors' College di Parian yang mengetepikan sementara pendudukan peperiksaan lembaga untuk mengejar impian dunia hiburan. Dilahirkan dan dibesarkan di Barangay Halang. Memandangkan Jeric berasal dari Luzon Selatan, Gina Alajar, mentor Luzon Selatan, mengadili karya ujibakatnya dan menbuat panggilan balik. Akhirnya, Jeric terpilih sebagai salah seorang protégé rasmi bagi musim tersebut dan salah seorang daripada empat orang protégé Gina Alajar.

Pada asalnya Jeric adalah protégé Gina tetapi disebabkan pertukaran rancangan itu, mentornya terpaksa melepaskan seorang daripada protégénya dan Gina memilih Thea Tolentino untuk kekal di bawah tunjuk ajarnya. Mentor Jolina Magdangal memilih Jeric sebagai protégé barunya.

Seperti Thea Tolentino, orang sekampungnya dari Laguna, nyanyian dianggap sebagai bidang Jeric. Jeric menyanyikan kebanyakan malam gala tetapi persembahannya yang paling menonjol adalah ketika dia menyanyikan "Mad World" oleh Tears for Fears. Tiga daripada empat orang juri memilih Jeric sebagai protégé lelaki terbaik pada malam itu.

Di hujung pertandingan, Jeric diumumkan sebagai "Protégé Lelaki Muktamad" oleh pengacara, Dingdong Dantes. Rakan wanita sepertandingan yang memenangi pertandingan itu ialah Thea Tolentino, orang sekampungnya dari Calamba.

### 2012–kini: pasca ''Protégé''
Gonzales menjadi sebahagian daripada rancangan aneka ragam  tengahari Ahad yang telah tamat siaran *[[Party Pilipinas]]* bersama enam orang lagi finalis teratas. Juga selepas memenangi *Protégé*, Jeric menandatangani bersama Thea Tolentino untuk menjadi sebahagian daripada *[[Teen Gen]]*, satu sekuel rancangan berorientasikan remaja pada tahun 1990-an, *[[T.G.I.S.]]*.

Pada 2013, Jeric muncul sebagai tetamu dalam sitkom *[[Pepito Manaloto]]*. Jeric juga membintangi *telenovela* waktu perdana, *[[Love and Lies]]* bersama-sama rakan seangkatan *Protégé*, Thea Tolentino.

Pada 2014, Jeric membintangi movie pertamanya *Hustisya*, bersama artis GMA, Rocco Nacino. Pada 2014, dia muncul bersama Nora Aunor dalam *[[Dementia (filem 2014)|Dementia]]*.

Jeric juga membentuk sebuah trio muzik pada 2014 yang kamudiannya dinamakan *[[3LOGY|3logy]]*, rakan-rakan anggotanya termasuklah bintang gandingan *Teen Gen* dan kawan baik serta "adik lelaki"nya Abel Estanislao dan Jak Roberto. Lagu pertama mereka ialah rakaman semula lagu hit Jolina Magdangal, *Maybe It's You.*

## Filemografi

### Televisyen

### Filem

## Diskografi

*Maybe It's You (3logy)
*Gusto Kita (3logy)
*Pwede Ba (3logy)

## Rujukan

## Pautan luar
*IMDB
*Facebook
*Instagram
*Twitter